Navodila za učenje na daljavo

6.b

SLJ

Drage učenke in učenci!

V tem tednu se bomo učili na daljavo.

Potrebovali boste zvezek za SLJ, SDZ, nekaj dobre volje in veliko veselja.

23. 3. 2020 (1. in 2. ura)

Malo razmisli in se poskusi spomniti, kdaj pišemo veliko začetnico. V zvezek lahko svoja razmišljanja zapišeš.

Priložen je učni list, s katerim se boste spomnili kdaj pišemo veliko začetnico.

V zvezek (pri jeziku) prepišite vsebino, kar vam bo vzelo nekaj časa. Ne pozabite zapisati datuma in se potrudite pri pisanju.

Lep dan, prijetno delo in ostanite ZDRAVI!

Učiteljica Valerija

**VELIKA ZAČETNICA 23. 3. 2020**

* začetek povedi,
* začetek dobesednega navedka v premem govoru,
* začetek javnih napisov,
* začetek povedi, ki jo uporabimo kot zgled znotraj druge povedi,
* **LASTNA IMENA (imena bitij, zemljepisna in stvarna lastna imena).**

**Lastna imena bitij**: osebna imena ljudi (ime, priimek, vzdevek/psevdonim, posebni pridevek k imenu, lastna imena fantazijskih bitij).

**Zemljepisna lastna imena**: ime posameznega kraja, naselja, pokrajine, države, celine, reke, jezera, morja, vzpetine, otoka, polotoka, planetov, drugih nebesnih teles.

Enobesedna: vedno z veliko začetnico!

Večbesedna: pomembno je, če poimenujemo naselbino (vas, mesto, trg, selo) ali ne. Poznamo **NASELBINSKA in NENASELBINSKA** zemljepisna lastna imena.

**V NASELBINSKIH** večbesednih imenih pišemo vse sestavine z VELIKO začetnico (Škofja Loka, Nova Gorica, Slovenj Gradec, Velika Nedelja …)

***Poznamo le dvoje izjem:***

* besede: **vas, selo, mesto, trg, naselje**;
* **predloge, kadar niso prva beseda kraja: pod, ob, na, pri;**

**PIŠEMO Z MALO ZAČETNICO**

(Nova vas, Novo mesto ...)

**V NENASELBINSKIH** večbesednih imenih pišemo prvo besedo z veliko začetnico, druge pa z malo (Triglavski narodni park, Bela krajina, Blejsko jezero, Jadransko morje …). Izjeme: z veliko začetnico pišemo neprve besede, če so same lastno ime (Julijske Alpe, Severna Amerika, Beneška Slovenija…)

**Stvarna lastna imena** (naslovi knjig,časopisov, revij; naslovi filmov, skladb, slik; imena prireditev; imena organizacij, društev; imena podjetij, ustanov)